༄༅། །དོན་འགྲུབ་གླིང་གཞིས་ལས་དྲུང་ཆེ་མཆོག་གི་ཞབས་དྲུང་དུ།

གཞིས་ལས་དངུལ་གཉེར་ཚེ་རིང་སྒྲོལ་མ་ནས་ཞུ་གསོལ་འདེབས་སྙིང་། ད་ལོའི་དོན་འགྲུབ་གླིང་ས་འཐུས་ཚོགས་གཙོ་མཆོག་ནས་གུས་མོར་བཀའ་གནང་གསལ་ལ་ཉེ་སྔོན་ར་སྐོར་འགོ་བྱེད་གསར་པ་འདེམས་ཐོན་བྱུང་བ་རྣམས་ལ་ཧིན་སྒོར་འབུམ་གསུམ་རེ་འབུལ་དགོས་གསུང་སོང་བའི་དེའི་ཐད་གུས་མོར་ཞུ་རྒྱུ་ཞིག་ལ་དེ་སྔ་ཕྱོ་ལོ་ ༢༠༡༦ ལོ་བར་གཞིས་གཞུང་གི་ནང་རྩིས་རྩིས་ཞིབ་ཚོགས་ཆུང་ནས་གནང་ཡོད་ནའང་དེ་རྗེས་ད་བར་རྩི་ཞིབ་གནང་མེད་སྟབས་ཕྱི་ལོ་ ༢༠༡༦ ལོའི་རྩིས་ཞིབ་ཚོགས་ཆུང་ཆེད་འཛུགས་ཀྱིས་རྩིས་ཞིབ་གང་མགྱོག་གནང་སྐྱོང་ཡོང་བ་ཞུ་རྒྱུ་དང་། དེ་རྗེས་ར་སྐོར་འགོ་བྱེད་རྣམས་ལ་དངུལ་འབུལ་དགོས་སྐོར་བཀའ་གསལ་ཡོང་བ་ཞུ།

དེ་སྔ་ཕྱི་ལོ་ ༢༠༡༩ ལོར་ཚོགས་གཞོན་ཚེ་རིང་ཡེ་ཤེས་ནས་ས་འཐུས་ཚོགས་དུས་སྐབས་སུ་རྩིས་ཕྲ་འཇག་ཀློག་དགོས་པ་གསུང་པ་ཇི་བཞིན་གུས་མོས་རྩིས་ཞིབ་མེད་པའི་ཐོག་ནས་རྩིས་ཕྲ་འཇག་ཀློག་ཞུས་པ་ཡིན་ལགས། གོང་ཞུས་གནས་དོན་ཁག་ལ་ཐུགས་ཞིབ་ཡོང་བའི་ཞུ་ཡིག་ཏུ།

གུས་མོ་དངུལ་གཉེར་ཚེ་རིང་སྒྲོལ་མ་ནས་ཕྱི་ལོ་ ༢༠༢༡ ཟླ་ ༨ ཚེས་ ལ་

ཕུལ།།

ངོ་བཤུས།

༡། ས་འཐུས་ཚོགས་གཙོ།